Johnson Kwaku Adu
Johnson Kwaku Adu (an haife shi a ranar 10 ga watan Agusta shekara ta, 1969) ɗan siyasan Ghana ne kuma memba na majalisar dokoki ta bakwai na Jamhuriyyar Ghana ta huɗu kuma majalissar ta 8 ta Jamhuriyyar Ghana ta huɗu, mai wakiltar mazabar Ahafo Ano ta Kudu maso yamma a yankin Ashanti akan tikitin. na New Patriotic Party.

Rayuwar farko da ilimi 
An haifi Adu a ranar 10 ga watan agusta a shekara ta, 1969 a Akrokerri a cikin yankin Ashanti. Ya sami Diploma a Chemistry/ a shekara ta, 2000. Ya sami BEd (Science) a Jami'ar Ilimi, Winneba a shekarar, 2001.

Rayuwa ta sirri 
Adu Kirista ne kuma abokin tarayya a Cocin Fentikos. Yana da aure da ’ya’ya biyu.

Aiki 
Adu ya kasance kodinetan NADMO na gundumar Ahafo Ano ta kudu daga shekarar 2002 zuwa 2009, da kuma ofishin kula da harkokin ilimi na Ghana (Circuit Supervisor) Ahafo Ano District Office daga shekarar, 2010 zuwa 2012. Sannan ya kasance malami mai koyar da kimiyya a Kwalejin Ilimi ta Akrokeri.

Rayuwar siyasa 
Adu dan jam'iyyar NPP ne. Ya kasance dan majalisa mai rinjaye a majalisar dokoki ta 6 a jamhuriya ta 4 ta Ghana. Ya kasance Shugaban Majalisar Wakilan Ahafo Ano ta Kudu, Mankraso, daga watan Afrilu shekara ta, 2009 zuwa Janairu 2011; da MP daga watan Janairu shekara ta, 2013 zuwa yau; zangonsa na biyu kenan.

Ya tsaya takara a babban zaben Ghana na shekarar, 2020 akan tikitin New Patriotic Party kuma ya lashe zaben wakilci a majalisar wakilai ta 8 na Jamhuriyyar Ghana ta hudu. Ya samu nasara da kuri’u 15,761 wanda ya samu kashi 54.51% na jimillar kuri’u yayin da dan takarar majalisar dokokin kasar NDC Sadik Abubakar ya samu kuri’u 13,153 ya samu kashi 45.49% na kuri’u da dan takara mai zaman kansa Adom Douglas Kwakye ya samu kuri’u 11,052.

A cikin shekarar, 2021, Adu tare da Alexander Kwamena Afenyo-Markin, Abdul-Aziz Ayaba Musah, Laadi Ayii Ayamba da Emmanuel Kwasi Bedzrah an rantsar da su yayin babban zama na shekarar, 2021 na Majalisar ECOWAS wanda ya faru a Freetown a Saliyo.

Kwamitoci 
Adu shine shugaban kwamitin matasa, wasanni da al'adu kuma memba a kwamitin lafiya.

Rigima 
A cikin watan Afrilun shekara ta, 2017, Hukumar Burtaniya a Ghana ta zargi Adu, George Boakye, Richard Acheampong, da Joseph Benhazin Dahah da taimakawa 'yan uwansu shiga Burtaniya ba bisa ka'ida ba ta hanyar amfani da fasfo din diflomasiyya. Adu ya tafi Landan ne tare da matarsa ​​da diyarsa kuma ana zargin ya bar su a baya a Biritaniya.

Manazarta 

Rayayyun mutane